钦定古今图书集成/明伦汇编/闺媛典/第257卷 > 范氏女
## 钦定古今图书集成/明伦汇编/闺媛典/第257卷 > 范氏女

按《靖江县志》：“范氏女，名玉贞，父恭遂，当天启改元，民
间讹传大婚，汹汹许嫁，恭遂以女与朱敛璧为子妇，
暂归朱以灭口，时年十二，讹息还家。朱氏子痘殇，恭
遂以女别许。一日，母持钱千文与女市针线，女疑为
聘，赀却弗受。自是不栉不沐，时曝烈日中，或立大雨
下，常弗食，彻夜危坐，毁容截发，若癫痫然。母语之曰：
‘尔父贫窭，若不嫁，衣食安给’？”女泣曰：“从此当以缝绩
自给，即不给，惟有饿死耳。”父知其志不可夺，因还聘
家礼。女由是茹荼饮蘗，竟以处子终身。